b'\n_START_ARTICLE_\nKoffardiflag\n_START_PARAGRAPH_\nEt koffardiflag er et lands flag, som borgerne (og virksomhederne) i landet benytter til s\xc3\xb8s for at vise statstilh\xc3\xb8rsforhold._NEWLINE_De to oprindelige flagtyper til s\xc3\xb8s var orlogsflaget og koffardiflaget. I de fleste lande var der oprindelig ikke forskel p\xc3\xa5 statens bev\xc3\xa6bnede skibe (fl\xc3\xa5den) og de civile, ubev\xc3\xa6bnede skibe (handelsfl\xc3\xa5den). Mange lande g\xc3\xb8r i dag som USA og Frankrig og n\xc3\xb8jes med \xc3\xa9t flag til alle eller n\xc3\xa6sten alle form\xc3\xa5l._NEWLINE_I en r\xc3\xa6kke lande har man udviklet (eller kopieret) et system med forskellige flag til forskellige form\xc3\xa5l. Mest kendt er nok Storbritanniens brug af Red Ensign for civile skibe og White Ensign for Royal Navy.\n_START_SECTION_\nLande med s\xc3\xa6rlige koffardiflag\n_START_PARAGRAPH_\nDe koffardiflag, der adskiller sig fra det "almindelige" nationale flag, kan inddeles i fem grupper.'